text: FpJ guanya a Jafre • Ràdio Capital de l'Empordà
  Situat a la banda esquerra del riu Ter, el municipi de Jafre ronda els 400 habitants, repartits entre el nucli urbà i cases disperses. Limita al nord amb el municipi de Garrigoles, a l'est amb Verges, al sud, mitjançant el riu, amb Foixà, i a l'oest amb Colomers.
  Joan Bonany, de Futur per Jafre, ocupa l'alcaldia des de 2007, quan va guanyar amb quatre regidors. A les últimes eleccions va revalidar el mandat i va arribar fins als cinc regidors.
  L'economia de Jafre es basa en l'agricultura i la ramaderia.
  Una font de riquesa important per a la població és la ramaderia. Les indústries derivades de l'activitat agrícola i ramadera han tingut un increment considerable, sobretot gràcies a la creació d'una fàbrica de pinsos. Amb una taxa d'atur del 10%, Jafre també compta amb un molí fariner i algunes petites indústries que es dediquen a materials de construcció.
  Cada estiu a Jafre s'organitza la Fira de la cultura de la cervesa artesana i productes de la terra, un dels incentius del poble.